open-index/open-wikipedia-markdown huggingface dataset:
மரம் (தரவுக் கட்டமைப்பு)

கணினியியலில் **மரம்** என்பது பரந்து பயன்படுத்தப்படும் ஒரு படிநிலைத் தரவுக் கட்டமைப்பு (hierarchical data structure) ஆகும்.  இது ஒரு மரத்தின் அமைப்பை இணைக்கப்பட்ட கணுக்களினால் (nodes) ஒப்புருவாக்கம் செய்கிறது.  

## வரையறை
ஒரு மரத்தின் தொடக்கம் வேர் அல்லது மூலம் (root) ஆகும்.  வேரில் இருந்து அதன் பிள்ளைக் கணுக்கள் (child nodes) அல்லது கிளைகள் இணைக்கப்பட்டு இருக்கும்.  அப் பிள்ளைக் கணுக்கள் அவற்றின் பிள்ளைக் கணுக்களைக் கொண்டிருக்கலாம்.  இவ்வாறு சுழல் (recursively) முறையில் மரம் வரையறை செய்யப்படுகிறது.  

பிள்ளைகள் இல்லாத கணுக்களை முனைகள் (edges) அல்லது இலைகள் (leaf) என்பர்.  ஒரு கணுவிற்கு நேரடியாக முன்னிருக்கும் கணுவை பெற்றவர் என்பர்.  ஒரு கணுவுக்கு ஒரே ஒரு பெற்றவர் மட்டுமே இருக்க முடியும்.  இரண்டு கணுக்களுக்கு ஒரே பெற்றவர் இருந்தால் அந்த இரு கணுக்களும் சகோதரர்கள் எனப்படும்.

## பயன்கள்
* படிநிலைத் தரவுகளை கையாள
* வேகமான தேடலுக்கு
* திசைவி படிமுறைத் தீர்வுகளுக்கு
* expression tree

## கலைச்சொற்கள்
* node - கணு
* link - இணைப்பு, தொடர்பு

## வெளி இணைப்புகள்
* மரம்  - 

பகுப்பு:தரவுக் கட்டமைப்புக்கள்
உராய்வியல்

**உராய்வியல்** அல்லது **உராய்வு அறிவியல்** (*tribology*) என்பது உராய்வு, தேய்மானம் மற்றும் உயவிடல் பற்றிக் கற்கும் அறிவியல் ஆகும். உராய்வியல் இயந்திரவியல் பொறியியல், பொருளறிவியல் ஆகியவற்றின் ஒரு கிளை ஆகும்.

## நூற்பட்டியல்
*
*

## வெளியிணைப்புகள்

*Tribology NL an overview of tribology topics targeted at mechanical engineers.
*http://rtec-instruments.com/tribometer.htm  Rtec Instrument- Tribology studies instrument manufacturer
*IET Tribology Network 
*Tribology: Friction, Wear, and Lubrication a short course offered at the Massachusetts Institute of Technology


பகுப்பு:பொருளறிவியல்
பகுப்பு:உலோகவியல்
பகுப்பு:இயந்திரவியல்
பகுப்பு:விசையியல்
இளந்தூது

**இளந்தூது**, மயிலாடுதுறை, மன்னம்பந்தல் ஏவிசி கல்லூரி மாணவர்களால் நடத்தப்பெறும் பல்சுவை இதழ். 1990-ஆம் ஆண்டு துவங்கப்பட்டது இது. முழுக்க முழுக்க கல்லூரி மாணவர்களின் கை வண்ணத்தில் தயாராகிறது.

மறைந்த எழுத்தாளர் சுஜாதா 2004-ஆம் ஆண்டின் மிகச் சிறந்தவைகள்  என்று ஆனந்த விகடன் வார இதழில் இட்ட பட்டியலில் இளந்தூதும் இடம் பெற்றிருக்கிறது.

## மேற்கோள்கள்

பகுப்பு:தமிழ் இதழ்கள்
கெகுணகொல்ல தேசியப் பாடசாலை

**கெகுணகொல்ல தேசியப் பாடசாலை** (*Kekunagolla National School*) இலங்கையின் குருநாகல் மாவட்டத்தில் குளியாப்பிட்டி தேர்தல் தொகுதியில் அமைந்துள்ள ஒரு முஸ்லிம் தேசியப் பாடசாலையாகும். இலங்கையின் சகல பாகங்களிலிருந்தும் மாணவர்கள் இங்கு வந்து கற்கின்றனர். சுமார் இரண்டாயிரத்துக்கும் மேற்பட்ட மாணவர்கள் கற்கின்ற தமிழ் மொழி மூல பாடசாலையே இது. 1925 ஆம் ஆண்டில் இப்பாடசாலை ஆரம்பிக்கப்பட்டது.

பகுப்பு:இலங்கையின் தேசிய பாடசாலைகள்
பகுப்பு:குருணாகல் மாவட்டப் பாடசாலைகள்
பகுப்பு:இலங்கையின் முஸ்லிம் பாடசாலைகள்
ஐரோப்பியப் பஞ்சுருட்டான்

**ஐரோப்பிய ஈ பிடிப்பான்** (*European Bee-eater*, *மீரோப்சு அப்பியாசுடர்*) அல்லது **ஐரோப்பிய பஞ்சுருட்டான்** என்பது ஈபிடிப்பான் இனத்தைச் சேர்ந்த ஒரு சிறு பறவையினமாகும். தென் ஐரோப்பாவிலும் வட ஆப்பிரிக்காவின் சில பகுதிகளிலும் மேற்காசிய நாடுகள் வரையிலும் பரவலாகக் காணப்படுகிறது. ஈக்களையே முதன்மையான இரையாகக் கொள்ளும் இப்பறவைகள் புல்வெளிகளிலும் அடர்த்தியற்ற புதர்களிலும் காடுகளிலும் காணப்படும். இவை வால் பகுதியையும் சேர்த்துப் பொதுவாக 27 முதல் 29 செ.மீ. நீளம் இருக்கும். மேற்புறம் பழுப்பு மற்றும் மஞ்சள் வண்னமும் சிறகுகள் பச்சையாகவும் அலகு கறுத்த நிறத்திலும் காணப்படும். இவை பனிக்காலத்தில் ஆப்பிரிக்கா வழியாக இந்தியா, இலங்கை போன்ற பகுதிகளுக்கு வலசை செல்கின்றன.

## படங்கள்

File:Stamp of Moldova 167.gif|அஞ்சல் தலையில்
File:MeropsApiasterGould.jpg|ஐரோப்பிய பஞ்சுருட்டானின் படம் (யோவான் கவுட்)
File:CloseUp of a female European bee-eater.webm|காணொலியில் ஐரோப்பிய பஞ்சுருட்டான்

## மேற்கோள்கள்

## வெளி இணைப்புகள்

* European bee-eater videos, photos & sounds on the Internet Bird Collection
* European bee-eater species text in *The Atlas of Southern African Birds*.
* 
* Guêpier d'Europe ''Merops apiaster'' - European Bee-eater—Photos at Oiseaux.net
* Feathers of European bee-eater (''Merops apiaster'') 
* Ageing and sexing by Javier Blasco-Zumeta & Gerd-Michael Heinze  (PDF; 5.4 MB)

பகுப்பு:ஈ-பிடிப்பான்கள்
பகுப்பு:ஐரோப்பியப் பறவைகள்
பகுப்பு:ஐரோவாசியப் பறவைகள்
பகுப்பு:தெற்கு ஆப்பிரிக்கப் பறவைகள்
தாமஸ் பாரி (சென்னை வணிகர்)

**தாமஸ் பாரி** (*Thomas Parry*, 1768 - 1824) ஐக்கிய இராச்சியத்தின் ஆளுகைக்குட்பட்ட வேல்சு நாட்டைச் சேர்ந்த ஒரு வணிகர். இவர் எட்வர்டு பாரி மற்றும் அன்னே வாகன் தம்பதியின் மூன்றாவது மகனாவார். பிரித்தானிய இந்தியாவில் இருக்கும் வணிக வாய்ப்பினைக் கருத்தில் கொண்டு 1780-களில் இவர் சென்னைக்கு வந்தார். 1788ஆம் ஆண்டு ஜூலை 17இல் நூல் மற்றும் துணிமணிகள் விற்கும் வியாபாரத்துடன் வங்கி போல பணம் கொடுத்து வாங்கும் தொழிலை சாதாரணமாக தொடங்கினார். அவருடைய இந்த தொழில் நன்கு வளர்ச்சியடைந்து **பாரி** என்கிற பெயர் மக்கள் மத்தியில் பிரபலமடையத் தொடங்கியது. இப்பொழுதும் சென்னையின் ஒரு பகுதியான பாரிமுனை (தற்போதைய சென்னையின் என்எஸ்சி போஸ் சாலையும், ராஜாஜி சாலையும் சந்திக்கும் இடம்) இவருடைய பெயரை அடிப்படையாக வைத்தே Parry's corner என வழங்கப்படுகிறது.

## மேற்கோள்கள்

பகுப்பு:1768 பிறப்புகள்
பகுப்பு:1824 இறப்புகள்
பகுப்பு:வேல்சு மக்கள்
நெய்தற்கலி

சங்க இலக்கியம் கலித்தொகை பாடல் தொகுப்பில் இடம்பெற்றுள்ள நெய்தல் திணைக் கலிப்பாப் பாடல்களை **நெய்தற்கலி** எனக் குறிப்பிடுகின்றனர். இதில் உள்ள பாடல்கள் 33. இவை கலித்தொகை நூலில் 118 முதல் 150 எண்ணுள்ள பாடல்களாக வைக்கப்பட்டுள்ளன. இவற்றைப் பாடிய புலவர் நல்லந்துவனார்.

இக்காலத்துப் பலராலும் போற்றப்படும் அடிகள் இக் கலியில் உள்ளன.
'ஆற்றுதல்' என்பது ஒன்று அலந்தவர்க்கு உதவுதல்;
'போற்றுதல்' என்பது புணர்ந்தாரைப் பிரியாமை;
'பண்பு' எனப்படுவது பாடு அறிந்து ஒழுகுதல்;
'அன்பு' எனப்படுவது தன் கிளை செறாஅமை;
'அறிவு' எனப்படுவது பேதையார் சொல் நோன்றல்;
'செறிவு' எனப்படுவது கூறியது மறாஅமை;
'நிறை' எனப்படுவது மறை பிறர் அறியாமை;
'முறை' எனப்படுவது கண்ணோடாது உயிர் வௌவல்;
'பொறை' எனப்படுவது போற்றாரைப் பொறுத்தல்;
ஆங்கு அதை அறிந்தனிர் 
*மூவேந்தர் முரசு 
*மாலையில் அந்தணர் தீ வளர்த்தல் 
*அன்னத்தூவி மெத்தை 
*தலைவன் பிரிந்திருக்கும் காலத்தில் தலைவி பொட்டு வைத்துக்கொள்ளமாட்டாள்.

## புராணக் கதை
* சிவன் கொன்றை மாலை சூடியது, மூன்று எயில்களை எரித்தது, காளைமேல் வந்தது, கங்கையைத் தலையில் அடக்கியது, பிறை அணிந்தது, ஆதிரையில் பிறந்தது, காமனை எரித்தது முதலான செய்திகள் ஒரே பாடலில் கூறப்பட்டுள்ளன. 33
* மாயவன் மார்பில் திருமகள் 28

## திருக்குறளின் தாக்கம்

## அடிக்குறிப்புகள்

பகுப்பு:கலித்தொகை
நேட் சில்வர்

**நேட் சில்வர்** (*Nate Silver*, பிறப்பு: ஜனவரி 13, 1978) ஒரு அமெரிக்கப் புள்ளியியலாளர், தேர்தல் கணிப்பியிலாளர், அடிப்பந்தாட்ட புள்ளியியலாளர், எழுத்தாளர். 2008, 2012 ம் ஆண்டுகளின் ஐக்கிய அமெரிக்கத் தேர்தல் முடிவுகளைப் புள்ளியியல் அடிப்படையில் சரியாகக் கணித்ததனால் புகழ் பெற்றவர்.

சில்வர், பெக்கோட்டா (*PECOTA*) எனும் அடிப்பந்தாட்ட புள்ளியியல் கணிப்பு முறைமையை உருவாக்கியதன் மூலம் முதன் முதலில் புகழ் பெற்றார். இம்முறைமை அடிப்பந்தாட்டக்காரர்களின் வருங்கால செயல்திறனைக் கணிப்பதற்கு பயன்படுத்தப்பட்டது. இதனை பேஸ்பால் புராஸ்பெகடஸ் என்ற நிறுவனத்துக்கு விற்ற சில்வர் அந்நிறுவனம் சார்பாக 2003-09 காலகட்டத்தில் இதனை நிருவகிக்கவும் செய்தார்.

சில்வர் 2007 ஆம் ஆண்டு ”டெய்லிகோஸ்” என்னும் அரசியல் வலைத்தளத்தில் 2008 அமெரிக்க குடியரசுத் தலைவர் தேர்தல் பற்றிய தனது ஆய்வுகளையும் கணிப்புகளையும் எழுதத் தொடங்கினார். அதற்கு ”போப்லானோ” ("Poblano") எனும் புனைப்பெயரைப் பயன்படுத்தினார். ஹிலாரி கிளிண்டன், பராக் ஒபாமா இடையேயான மக்களாட்சிக் கட்சியின் உட்கட்சித் தேர்தல் முடிவுகளைக் கணிப்பதில் அவர் கண்ட வெற்றிகள் அவரது புகழைப் பரப்பின. பின் மார்ச் 2008 இல் ”ஃபைவ்தர்ட்டிஎய்ட்.காம்” (*FiveThirtyEight.com*) என்ற தனி வலைப்பதிவைத் தொடங்கி தன் இயற்பெயரிலேயே கணிப்புகளையும் ஆய்வுகளையும் வெளியிடத் தொடங்கினார். அமெரிக்க வெகுஜன ஊடகங்களும் அவரது கணிப்புகளை மேற்கோள் காட்டத் தொடங்கின. 2008 ஆம் ஆண்டு அமெரிக்கக் குடியரசுத் தலைவர் தேர்தலைக் கணிப்பதில் சில்வருக்கு பெரும் வெற்றி கிட்டியது. 50 அமெரிக்க மாநிலங்களில் 49 இல் அவரது தேர்தல் கணிப்புகள் சரியாக இருந்தன. மேலும் அமெரிக்க நாடாளுமன்ற மேலவைக்கு தேர்தல் நடைபெற்ற 35 இடங்களிலும் சில்வர் கணித்தது போலவே தேர்தல் முடிவுகள் இருந்தன. சில்வரின் வெற்றி தேர்தல் கணிப்புத் துறையில் பெரும் தாக்கத்தை ஏற்படுத்தியது.

ஏப்ரல் 2009 இல் *[[டைம் (இதழ்)|டைம்]]* இதழின் ”உலகின் 100 கூடிய தாக்கமுடைய மாந்தர்” பட்டியலில் சில்வர் இடம்பெற்றார். 2010 இல் சில்வரின் வலைப்பதிவை இணையத்தில் வெளியிடும் உரிமையை *[[நியூயார்க் டைம்ஸ்]]* வாங்கியது. 2012 இல் சில்வரின் வலைப்பதிவுக்கு “சிறந்த அரசியல் வலைப்பதிவு”க்கான வெப்பி விருது வழங்கப்பட்டது. செப்டம்பர் 2012 இல் சில்வர் எழுதிய ”தி சிக்னல் அண்ட் தி நாய்ஸ்” (*The Signal and the Noise*) என்ற அபுனைவு புத்தகம் பெரும் வரவேற்பைப் பெற்றது. அமேசான்.காம் தளத்தில் 2012 மிக அதிக அளவில் விற்பனையான அபுனைவு புத்தகங்கள் பட்டியலில் முதலிடம் பெற்றது.

பராக் ஒபாமாவும் மிட் ராம்னியும் போட்டியிட்ட 2012 அமெரிக்கக் குடியரசுத் தலைவர் தேர்தலிலும் சில்வரின் கணிப்புகள் பெரும் வெற்றி பெற்றன. இம்முறை 50 அமெரிக்க மாநிலங்களின் தேர்தல் முடிவுகளையும் சில்வர் சரியாகக் கணித்திருந்தார். தேர்தல் நடைபெற்ற 33 மேலவைத் தொகுதிகளில் 31 இன் முடிவுகள் சிலவரது கணிப்பை ஒத்திருந்தன. 2014ஆம் ஆண்டு சில்வர் *நியூயார்க் டைம்ஸ்* நிறுவனத்திலிருந்து விலகி  ஈஎஸ்பிஎன் குழுமத்தின் ஆதரவுடன் ஒரு புது வலைத்தளத்தைத் தொடங்கினார்.

## குறிப்புகள்

## வெளி இணைப்புகள்

* ஃபைவ் தர்ட்டி எய்ட் இணையத்தளம்

பகுப்பு:1978 பிறப்புகள்
பகுப்பு:அமெரிக்க எழுத்தாளர்கள்
பகுப்பு:அமெரிக்க அறிவியலாளர்கள்
பகுப்பு:வாழும் மக்கள்
பகுப்பு:ஆங்கில அமெரிக்கர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
இயற்கை வரலாற்றுக்கான தேசிய அருங்காட்சியகம்

**இயற்கை வரலாற்றுக்கான தேசிய அருங்காட்சியகம்** (*National Museum of Natural History*) என்பது ஐக்கிய அமெரிக்காவின் தலைநகரான வாசிங்டன் பெருநகரில் அமைந்துள்ளது. இந்த அருங்காட்சியகம் உலகிலுள்ள மிகப் பெரிய காட்சியகங்களுள் ஒன்றாகும். பதினான்கு கோடி பல்துறை சார்ந்த பொருள்கள் உள்ளன. பெருமை மிக்க ஹோப் வைரம் (நம்பிக்கை வைரம்) இங்குள்ளது. இந்த வைரம், அதனை வைத்திருப்பவருக்கு நன்மை பயக்காது என்பது ஓர் ஐதீகம். பதினாறு அருங்காட்சியகங்களும் ஒரு மிருகக் காட்சிச்சாலையும் இதில் அடங்கும்.

இந்த அருங்காட்சியகம் தோன்றக் காரணமான ஜேம்ஸ் ஸ்மித்சன், அமெரிக்க மண்ணில் கால் பதித்தவரல்லர். அவருக்கு அங்கு யாரையும் தெரியாது. இருப்பினும் இந்த பெருமைமிக்க காட்சியகம் அமையக் காரணமானவர். இந்த புதிரான துன்பப் பட்ட ஆங்கில அறிவியலாளர், தனது சொற்ப சொத்தினை அமெரிக்க மக்களுக்கு ஏன் அன்பளிப்பாகக் கொடுத்தார் என்பதும் தெரியவில்லை.

## மேற்கோள்கள்

பகுப்பு:அமெரிக்க அருங்காட்சியகங்கள்
சுகோத்தாய் இராச்சியம்

**சுகோத்தாய் இராச்சியம்** (ஆங்கிலம்: *Sukhothai Kingdom*, தாய்: *ราชอาณาจักรสุโขทัย*) என்பது கி.பி 1238-ஆம் ஆண்டு முதல் 1438-ஆம் ஆண்டு வரையில் தாய்லாந்தின் வடமத்தியில் சுகோத்தாய் நகரையும் அதன் அருகில் இருந்த பகுதிகளையும் உள்ளடக்கி இருந்த ஓர் இராச்சியம் ஆகும்.

இந்த இராச்சியம் கி.பி.678-இல் பிரயா பலிராஜ் (*Phraya Paliraj*) என்பவரால் நிறுவப்பட்டது என்றும் அவரின் பூர்வீகம் இலாவோ இராச்சியம் என்றும் தாய்லாந்து காலச் சுவடுகள் (*Northern Thai Chronicles*) பதிவு செய்துள்ளன.

1438-ஆம் ஆண்டு வரை ஒரு சுதந்திர அரசாக இருந்தது. அதன் அரசரான போரோம்மாபன் (Borommapan) எனும் மகா தம்மராச்சா IV (*Maha Thammaracha IV*) இறந்த பிறகு, அதன் அண்டை இராச்சியமான அயூத்தியாஇராச்சியத்தின் ஆளுமையின் கீழ் வந்தது.

## பொது

இந்தச் சுக்கோத்தாய் இராச்சியம், கெமர் மற்றும் லாவோ கட்டுப்பாட்டின் கீழ் இருந்த போது, கெமர் மக்கள், சுக்கோத்தாய் நகரத்தில் பல்வேறு நினைவுச் சின்னங்களைக் கட்டினார்கள். அவற்றுள் பல இன்னும் அங்கு உள்ளன.

இதன் தலைநகரம், தற்போதைய சுகோத்தாய் நகரில் இருந்து 12 கி.மீ. தூரத்தில் இருந்தது. தற்போது அந்த நகர்ப்பகுதி சிதைந்த நிலையில் உள்ளது. சுகோத்தாய் வரலாற்றுப் பூங்கா (*Sukhothai Historical Park*) என்ற பெயரில் யுனெஸ்கோ இதனை உலகப் பாரம்பரியக் களமாக (*World Heritage Site*) அறிவித்துள்ளது.

## மேற்கோள்

## மேலும் காண்க

பகுப்பு:தாய்லாந்து வரலாறு
பகுப்பு:இந்தியமயமாக்கப்பட்ட இராச்சியங்கள்
மேகாலயா உயர் நீதிமன்றம்

**மேகாலயா உயர் நீதிமன்றம்**, இந்தியாவின் மேகாலயா மாநிலத்திற்கான தலைமை நீதிமன்றம் ஆகும். இது இந்திய அரசியலமைப்புச் சட்டம், வட கிழக்குப் பகுதிகளுக்கான மறுசீராக்கப் பிரிவு ஆகியவற்றின்படி மார்ச்சு 2013 அன்று நிறுவப்பட்டது. இது மேகாலயாவின் தலைநகரான ஷில்லாங்கில் அமைந்துள்ளது. இதன் முதலாவது நீதிபதி மீனா குமாரி ஆவார். இது அமைக்கப்பட்டதற்கு முன்பு வழக்குகள் கவுகாத்தி நீதி மன்றத்தில் விசாரிக்கப்பட்டன.

பகுப்பு:மேகாலயா அரசு
பகுப்பு:இந்தியாவில் சட்டம்
பகுப்பு:இந்திய உயர் நீதிமன்றங்கள்
மணிப்பூர் உயர் நீதிமன்றம்

**மணிப்பூர் உயர் நீதிமன்றம்,** இந்தியாவின் மணிப்பூர் மாநிலத்திற்கான தலைமை நீதிமன்றம் ஆகும். இது இந்திய அரசியலமைப்புச் சட்டம், வட கிழக்குப் பகுதிகளுக்கான மறுசீராக்கப் பிரிவு ஆகியவற்றின்படி மார்ச்சு 2013 அன்று நிறுவப்பட்டது. இது மணிப்பூரின் தலைநகரான இம்பாலில் அமைந்துள்ளது. இதன் முதலாவது நீதிபதி அபய் மனோகர் சப்ரே ஆவார். இது அமைக்கப்பட்டதற்கு முன்பு வழக்குகள் கவுகாத்தி நீதிமன்றத்தில் விசாரிக்கப்பட்டன.

## சான்றுகள்

பகுப்பு:மணிப்பூர் அரசு
பகுப்பு:இந்தியாவில் சட்டம்
பகுப்பு:இந்திய உயர் நீதிமன்றங்கள்
அறுவையினூடே கதிர்மருத்துவம்

**அறுவையினூடே கதிர்மருத்துவம்** (*intraoperative radiotherapy*, IORT) என்பது புற்றுநோய்க்காக அறுவை மருத்துவம் மேற்கொள்ளும் போது, முற்றும் அகற்றப்பட முடியாத புற்றுத் திசுக்களுக்குக் கதிர் மருத்துவம் மேற்கொள்ளும் முறையாகும். இங்கு ஒரே தவணையில் அதிக கதிர் ஏற்பளவினைக் கொடுத்து கதிர் மருத்துவத்தினையும், பின் அறுவையினையும் முடிவிற்குக் கொண்டுவரப்படுகிறது. இங்கு குறைந்த அளவுத் திசுக்களே கதிர் வீச்சுக்கு ஆட்படுகின்றன. சாதாரணத் திசு அதிக அளவில் சேதமுறுவதில்லை. இம்முறையில் கூறிடுவதனால் பெரும் நன்மை கிடைக்காது. அதிக கதிர் ஏற்பளவினைத் தாங்காத திசுக்களுக்கும் இம்முறை பொருந்தாது. பொதுவாக கிலோ வோல்ட் கதிர்களும் எலக்ட்ரான் கற்றையும் சிறந்தது. இதனால் பக்கத்திலுள்ள நல்ல திசுக்கள் அதிக கதிர்களை ஏற்கும் நிலை தவிர்க்கப்படுகிறது.
## வெளியிணைப்புகள்
* Intraoperative radiation therapy at Cancer Treatment Centers of America
* Internal radiation therapy, cancer.org
* Interoperative radiation therapy at Mayo Clinic
* Cancer therapy offers one-time radiation dose 
* a mobile electron linear accelerator for  IORT 
*Report of AAPM Radiation Therapy  IORT Committee Task Group No. 72 
*IORT for breast cancer with TARGIT

பகுப்பு:கதிர் மருத்துவம்
தோக்ரி திரைப்படத்துறை

**தோக்ரி திரைப்படத்துறை** (Dogri cinema) இந்திய அரசமைப்புச் சட்டத்தின் எட்டாவது அட்டவணையில் குறிப்பிட்டுள்ள மொழிகளுள் ஒன்றான தோக்ரி மொழித் திரைப்படத்துறையாகும். ஜம்மு காஷ்மீர் மாநிலத்தின் ஜம்மு  பகுதியில் அதிகமாகப் பேசப்படும் இம்மொழியில் சில திரைப்படங்கள் வெளிவந்துள்ளன. இந்தியத் திரைப்பட விழாவில் தோக்ரி மொழித் திரைப்படத்திற்காக தேசிய அளவிலான சிறப்பு விருது வழங்கப்படுகிறது. இதுவரையில் ஒரு தோக்ரி மொழித் திரைப்படம் இவ்விருதைப் பெற்றுள்ளது.

கல்லன் ஹேயென் பீட்டியன், மா நி மில்தி, குக்கி மார் துவாரி, தில்லே இச் வாசுய கோய் ஆகிய நான்கு திரைப்படங்களே இதுவரையிலும் வெளியாகியுள்ளன. தில்லே இச் வாசுய கோய் என்னும் திரைப்படம் தோக்ரி மொழித் திரைப்படத்திற்கான 2011 ஆம் ஆண்டிற்கான தேசிய விருதினைப் பெற்றுள்ளது
.
## மேற்கோள்கள்

பகுப்பு:இந்தியத் திரைப்படத்துறை
பெர்மாத்தாங் பாவ்

**பெர்மாத்தாங் பாவ்** (ஆங்கிலம்: *Permatang Pauh*; (மலாய் *Permatang Pauh*; சீனம்: '峇东埔; ஜாவி: ڤرماتڠ ڤاوه) என்பது மலேசியா, பினாங்கு, மத்திய செபராங் பிறை மாவட்டத்தில் அமைந்துள்ள நகரம். 

இந்த நகரம் பட்டர்வொர்த் நகரில் இருந்து கிழக்கே 5 கி.மீ. தொலைவில் உள்ளது. இது ஒரு கடலோர நிலப் பகுதியாகும். இங்கு மலேசியத் தொழில்நுட்ப மாரா பல்கலைக்கழகமும், செபராங் பிறை பல்நுட்பியல் கல்லூரியும் உள்ளன.

பெர்மாத்தாங் பாவ் நகரம் மலேசியாவின் மிக நீளமான விரைவுச் சாலைக்கு அருகில் உள்ள ஒரு நகரம் ஆகும். புக்கிட் மெர்தாஜாம் மற்றும் கெப்பாலா பத்தாஸ் ஆகிய நகரங்களுக்கு நடுவில் அமைந்துள்ளது.

ஈப்போ மாநகரில் இருந்து 160 கி.மீ. தொலைவிலும்; புக்கிட் மெர்தாஜாம் நகரில் இருந்து 10 கி.மீ. தொலைவிலும் உள்ளது.

## பொது

மலேசிய அரசியலில் பல தாக்கங்களை ஏற்படுத்திய நாடாளுமன்றத் தொகுதியின் தலைப் பட்டணமாக விளங்குகிறது. பல ஆன்டுகளாக மலேசிய நாடாளுமன்றத்தில் பாக்காத்தான் கூட்டணியின் வலுவான தொகுதிகளில் பெர்மாத்தாங் பாவ் மக்களவை தொகுதியும் ஒன்றாகும்.

மலேசியாவின் முன்னாள் துணைப் பிரதமரும், நிதியமைச்சரும், 2022-ஆம் ஆண்டில் இருந்து மலேசியப் பிரதமருமான அன்வர் இப்ராகீம் அவர்களின் நாடாளுமன்றத் தொகுதியாக இருந்தது.

### நூருல் இசா அன்வார்

2008-ஆம் ஆண்டில் அன்வர் இப்ராகீம், இந்தத் தொகுதியின் நாடாளுமன்ற உறுப்பினராகத் தேர்வு செய்யப்பட்டார். அதற்கு முன்னர், 1982-இல் இருந்து 1999 வரையிலும், 1999-இல் இருந்து 2008 வரையிலும், அவருடைய மனைவி வான் அசிசா வான் இசுமாயில் நாடாளுமன்ற உறுப்பினராக பொறுப்பில் இருந்தார். அதன் பின்னர் தன் கணவர் அன்வர் இப்ராகீம் அவர்களுக்காக பதவி துறப்பு செய்தார். அதே ஆண்டில் ஓர் இடைத் தேர்தல் நடைபெற்றது. அந்தத் தேர்தலில் அன்வர் இப்ராகீம் 11,721 வாக்குகள் பெரும்பான்மையில் வெற்றி பெற்றார்.

2018-ஆம் ஆண்டு மலேசியப் பொதுத் தேர்தலில் அன்வர் இப்ராகீம் அவர்களின் மகள் நூருல் இசா அன்வார் (*Nurul Izzah Anwar*) பாக்காத்தான் கூட்டணியின் சார்பில் இந்தத் தொகுதியில் போட்டியிட்டு வெற்றி பெற்றார்.

எனினும் 2022-ஆம் ஆண்டு மலேசியப் பொதுத் தேர்தலில் நூருல் இசா அன்வார் 5,272 வாக்குகளில் இந்தத் தொகுதியில் முகமது பாவாஸ் முகமது சான் (*Muhammad Fawwaz Mohamad Jan*) எனும் பெரிக்காத்தான் நேசனல் வேட்பாளரிடம் தோல்வி அடைந்தார்.

## பொதுத் தேர்தல்கள் 1969 - 2008

1969-ஆம் ஆண்டில் இருந்து பெர்மாத்தாங் பாவ் தொகுதியில் நடைபெற்ற பொதுத் தேர்தல் விவரங்கள்:

*குறிப்பு (இ.தே) - **இடைத் தேர்தல்**

## மேலும் பார்க்க
* ஜோர்ஜ் டவுன் பினாங்கு பெருநகர பகுதி
* செபராங் பிறை

## மேற்கோள்கள்

பகுப்பு:பினாங்கு மாநிலத்தின் நகரங்கள்‎
பகுப்பு:மலேசிய நகரங்கள்
சித்தார்த்து ஹல்திபூர்

**சித்தார்த்து ஹல்திபூர்** ”சங்கீத்து-சித்தார்த்து” என இணைந்து செயல்படும் இரட்டை இசையமைப்பாளர்களில் ஒருவர். இவர்கள் இருவரும் மராத்தி, இந்தித் திரைப்படங்களில் இசையமைத்துள்ளனர். இவற்றுள் குறிப்பிடத்தக்கன மர்டர் 2, பிளட் மணி, ஆத்மா, புரூட் அண்டு நட், பேர்டு ஐடல், ஹும் ஹை சரி கர் கே ஆகியன.

பகுப்பு:இசையமைப்பாளர்கள்
பகுப்பு:பின்னணிப் பாடகர்கள்
பகுப்பு:இந்தியத் திரைப்பட நடிகர்கள்
பகுப்பு:வாழும் மக்கள்
சந்தோசு ஜுவிகர்

**சந்தோஷ் ஜுவிகர்** ஓர் இந்தியத் திரைப்பட, நாடக நடிகர் ஆவார். இவர் இந்தி, மராத்தி மொழித் திரைப்படங்களிலும், நாடகங்களிலும் நடித்துள்ளார்.

## திரைப்படங்கள்
* செண்டா (2010)
* பாங்கிரா (2010)
* ரிங்கா ரிங்கா (2009)
* சனே சௌகாதே (2008)
* மும்பை மேரி ஜான் (2008)
* சகி (2007)
## மேற்கோள்கள்

## இணைப்புகள்
*சந்தோசைப் பற்றி

பகுப்பு:இந்தியத் திரைப்பட நடிகர்கள்
பகுப்பு:வாழும் மக்கள்
பகுப்பு:இந்தித் திரைப்பட நடிகர்கள்
பகுப்பு:மராத்தித் திரைப்பட நடிகர்கள்
வாணி ராணி

* வாணி ராணி, 1974 தமிழ்த் திரைப்படம்.
* வாணி ராணி, 2013 தொலைக்காட்சித் தொடர்.
பொது பல சேனா

**பொது பல சேனை** (*Bodu Bala Sena*, பொது பல சேனா, , "பௌத்தர்களின் அதிகாரப் படை") என்பது இலங்கையின் கொழும்பு நகரைத் தளமாகக் கொண்டியங்கும் ஒரு பௌத்த அமைப்பாகும். இது பௌத்த மெய்யியல், சிங்களப் பண்பாடு, சிங்கள மரபைப் பாதுகாக்கும், தீவிரவாத அமைப்பு

## நடவடிக்கைகள்
இலங்கை விடயங்களில் இந்தியாவின் தலையீடு, இந்தியக் கலைஞர்களின் நிகழ்வுகளுக்கு எதிர்ப்பு, கனடாவில் நிகழ்ந்த பொங்கு தமிழ் நிகழ்வுகளுக்கு எதிர்ப்பு, இலங்கைப் போர் நிறுத்தக் கண்காணிப்புக் குழுவுக்கு எதிர்ப்பு போன்றவை பொது பல சேனாவின் சில எதிர்ப்பு நடவடிக்கைகளாகும்

### அலால் உணவுக்கு எதிர்ப்பு
2013 பெப்ரவரியில் இவ்வியக்கம் ஹலால் இறைச்சிக்கு எதிராகக் குரல் கொடுத்தது, 2013 ஏப்ரல் மாதத்துக்கிடையில் நாட்டில் உள்ள கடைகளில் அலால் இறைச்சி விற்பனை தடை செய்யப்பட வேண்டும் என வலியுறுத்தியது இசுலாமிய மதகுருக்கள் ஹலால் சான்றிதழ் வழங்குவது தடை செய்யப்பட வேண்டும் என பௌத்த மதகுரு வண. கிராம விமலஜோதி தேரர் அரசிடம் கேட்டுக் கொண்டார், "நாட்டின் மக்கள்தொகையில் 90 விழுக்காட்டினர் பௌத்த, இந்து, கிறித்தவர்களாக இருக்கும் போது, அவர்களை அலால் உணவை உண்ண நிர்ப்பந்திக்க முடியாது," என அவர் கூறினார். இவர்களின் எதிர்ப்பை அடுத்து, அலால் சான்றிதழை வழங்கும் அனைத்திலங்கை ஜமியாதுல் உலாமா சபையினர் பொது பல சேனா, பாதுகாப்புச் செயலர் கோத்தபாய ராஜபக்ச ஆகியோருடன் நடத்திய பேச்சுவார்த்தைகளை அடுத்து அலால் சான்றிதழ் வழங்குவதை இடை நிறுத்தி வைத்துள்ளனர்.

## மேற்கோள்கள்

## வெளி இணைப்புகள்

*அதிகாரபூர்வ வலைத்தளம் , 

பகுப்பு:இலங்கையின் பௌத்த அமைப்புகள்
பகுப்பு:தீவிரவாத அமைப்பு என குறிப்பிடப்பட்டவை
பகுப்பு:இலங்கையில் பௌத்தம்
பகுப்பு:பௌத்தமும் வன்முறையும்
பாபி (நடிகை)

**பாபி** (**Bobby**) ஓர் வங்காளதேசத் திரைப்பட நடிகை ஆவார். இவர் கோஜ்: த செர்ச் என்ற திரைப்படத்தில் நடிப்பிற்காக பரவலாக அறியப்படுகிறார். இவர் வங்க மொழித் திரைப்படங்களில் நடித்து வருகிறார்.

பகுப்பு:வங்காளதேசத் திரைப்பட நடிகைகள்
பகுப்பு:வங்காளத் திரைப்பட நடிகைகள்
பகுப்பு:1987 பிறப்புகள்
பகுப்பு:வாழும் மக்கள்
பெரியநாகபூண்டி

**பெரியநாகபூண்டி** என்பது திருவள்ளூர் மாவட்டம் பள்ளிப்பட்டு வட்டத்தில் அமைந்திருக்கும் ஒரு சிற்றூர் ஆகும்.

## சமயம்
இங்கு நாகவள்ளி உடனுறை நாகேசுவர சுவாமி கோயில் உள்ளது. இங்கு கிறித்தவ தென்னிந்திய திருச்சபையும் உள்ளது. இங்கு இந்து சமயத்தினரும் கிறித்தவ சமயத்தினரும் பெரும்பான்மையாக வாழ்கின்றனர்.

## வசதிகள்
இங்கு அரசினர் உயர்நிலைப்பள்ளி ஒன்றும் உள்ளது. இப்பள்ளியில் ஏறத்தாழ 500 மாணவர்கள் பயின்று வருகின்றனர். இங்கு மக்கள் பயனடையும் வகையில் இரண்டு அரசு நூலகங்களும் அமைந்துள்ளன. இவ்வூரில் இரண்டு சிறு குளங்களும் மிகப்பெரிய ஒரு ஏரியும் உள்ளன.

## தொழில்
இங்குள்ள பெரும்பாலான மக்கள் வேளாண்மையை நம்பி வாழ்கின்றனர். அருகிலுள்ள ஒருசில விளைநிலங்களில் ஏரி நீர்ப் பாசனத்தை பயன்படுத்துகின்றனர். இங்கு விளையும் பயிர்கள் நெல், கரும்பு, கேழ்வரகு, சோளம், வேர்க்கடலை மற்றும் மா போன்ற பயிர்களையும் கூலிவேலையையும் நம்பி வேலை செய்கின்றனர்.
## மேற்கோள்கள்
 

பகுப்பு: திருவள்ளூர் மாவட்டத்திலுள்ள கிராமங்கள்
இந்திய மேலாண்மை கழகம், ராஞ்சி

**இந்திய மேலாண்மை கழகம் ராஞ்சி** (*Indian Institute of Management ranchi*, *ஐஐஎம் ராஞ்சி*)  இந்தியாவின் ஜார்க்கண்ட் மாநிலம் ராஞ்சியில் உள்ள ஒரு வணிகப் பள்ளி. இதை இந்திய அரசு 2010 ஆம் ஆண்டு நிறுவியது. மேலும் இது எட்டாவதாக நிறுவப்பட்ட இந்திய மேலாண்மை கழகம் (ஐஐஎம்) ஆகும்.

## மேற்கோள்கள்

## வெளி இணைப்புகள்
* IIM Ranchi official website
* TEDxIIMRanchi official website 

பகுப்பு:இந்திய மேலாண்மை பள்ளிகள்
என். ஆர். இராசவரோதயம்

**நவரத்தினசிங்கம் இரத்தினவரோதயம் இராசவரோதயம்** (*Navaratnasingam Ratnavarothiam Rajavarothiam*, அக்டோபர் 8, 1908 - ஆகத்து 27, 1963) இலங்கைத் தமிழ் அரசியல்வாதியும் நாடாளுமன்ற உறுப்பினரும் ஆவார்.

## ஆரம்ப வாழ்க்கை
இராசவரோதயம் கிழக்கிலங்கையில் திருகோணமலையில் நவரத்தினசிங்கம் என்பவருக்குப் பிறந்தவர். ஆரம்பக் கல்வியை திருகோணமலை புனித யோசேப்பு கல்லூரியிலும், பின்னர் கொழும்பு ஆனந்தா கல்லூரியிலும் கற்றார். கொழும்புப் பல்கலைக்கழகத்தில் படித்துப் பட்டம் பெற்றார்.

## அரசியலில்
இராசவரோதயம் இலங்கைத் தமிழரசுக் கட்சியில் இணைந்து அதன் தீவிர உறுப்பினரானார். கட்சியின் உப-தலைவராக இருந்தவர். 1952 நாடாளுமன்றத் தேர்தலில் தமிழரசுக் கட்சியின் வேட்பாளராக திருகோணமலை தேர்தல் தொகுதியில் தமிழ்க் காங்கிரசு வேட்பாளர் எஸ். சிவபாலனுடன் போட்டியிட்டு வெற்றி பெற்று இரண்டாவது நாடாளுமன்றத்திற்குத் தெரிவானார்.. இத்தேர்தலில் தமிழரசுக் கட்சியில் போட்டியிட்டு வெற்றி பெற்றவர்கள் இருவர் மட்டுமே. இவர் 1956, மார்ச் 1960, சூலை 1960 நாடாளுமன்றத் தேர்தல்களிலும் போட்டியிட்டு வெற்றி பெற்றார்.

## மேற்கோள்கள்
* 

## வெளி இணைப்புகள்
*Panagoda days, Memoirs of N.R.Rajavarothiam (நூலகம் திட்டம்)

பகுப்பு:1908 பிறப்புகள்
பகுப்பு:1963 இறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:திருகோணமலை மாவட்ட நபர்கள்
பகுப்பு:இலங்கையின் 2வது நாடாளுமன்ற உறுப்பினர்கள்
பகுப்பு:இலங்கையின் 3வது நாடாளுமன்ற உறுப்பினர்கள்
பகுப்பு:இலங்கையின் 4வது நாடாளுமன்ற உறுப்பினர்கள்
பகுப்பு:இலங்கையின் 5வது நாடாளுமன்ற உறுப்பினர்கள்
பகுப்பு:இலங்கை இந்துக்கள்
பகுப்பு:இலங்கை அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
தொண்டை மண்டலம்

**தொண்டை நாடு** (*Tondai Nadu*) அல்லது **தொண்டை மண்டலம்** (*Tondaimandalam*) என்பது சங்ககால நாடுகளில் ஒன்றாகும். தொண்டைமான் இளந்திரையன், இந்நாட்டின் சங்ககால அரசன் ஆவார். பிற்காலச் சோழர்கள், தொண்டை நாட்டைக் கைப்பற்றியபிறகு, அதற்கு **ஜெயங்கொண்ட சோழமண்டலம்** என்று பெயர் சூட்டப்பட்டது. தொண்டை மண்டலம் குறித்து தொண்டைமண்டல சதகம் என்ற நூலானது 17 ஆம் நூற்றாண்டில் வாழ்ந்த, படிக்காசுப் புலவரால் இயற்றப்பட்டது.

## எல்லைகள்
வடக்கில் வேங்கடம், தெற்கில் தென்பெண்ணைஆறு, மேற்கில் பவளமலை, கிழக்கில் வங்கக்கடல் ஆகியவை இதன் எல்லைகள் ஆகும்.

இது இன்றைய தமிழ்நாட்டின், வடகிழக்குப் பகுதியிலுள்ள வேலூர், இராணிப்பேட்டை, திருவண்ணாமலை, விழுப்புரம், கள்ளக்குறிச்சி, காஞ்சிபுரம், செங்கல்பட்டு, கடலூர், திருவள்ளூர், திருப்பத்தூர், தமிழகத்தின் தலைநகரான சென்னை, ஆந்திரமாநிலத்தின் நெல்லூர், சித்தூர், (திருப்பதி) மாவட்டங்களின் சில பகுதிகள் ஆகியவற்றை உள்ளடக்கியதாகும்.

## வரலாறு
தொண்டை நாடு, நான்காம் நூற்றாண்டிலிருந்து, ஒன்பதாம் நூற்றாண்டு வரை ஆண்ட, காஞ்சிபுரத்துப் பல்லவர்களின் தாய்நாடாகும். இது அருவாள்நாடு (அருவாநாடு), அருவா-வடதலை என்று இரு பகுதிகளாகப் பிரிந்திருந்தது என்றும், அருவா-வடதலை நாட்டைப் 'பவத்திரி' என்னும் ஊரைத் தலைநகராகக் கொண்டு 'திரையன்' என்னும் மன்னனும், தொண்டை நாட்டை காஞ்சிபுரத்தைத் தலைநகராகக் கொண்டு 'இளந்திரையன்' என்னும் மன்னனும், சங்ககாலத்தில் ஆண்டுவந்தனர் என்றும், வரலாற்று அறிஞர்கள் குறிப்பிடுகின்றனர். தொண்டை மண்டலம் சங்ககால தமிழகத்தில் ஒரு பகுதியாக இருந்தது.

பிற்காலச் சோழர்கள் தொண்டை மண்டலத்தைக் கைப்பற்றிய பிறகு அதை ஜெயங்கொண்ட சோழமண்டலம் என்ற பெயரைக் கொண்டு அழைத்தனர். மேலும் தொண்டை மண்டலமானது 24 கோட்டங்களாகவும், 79 நாடுகளாகவும் வகுக்கப்பட்டன. துவக்கக் காலத்தில் கோட்டம் என்று அழைக்கப்பட்ட நிர்வாகப் பகுதியானது, பிற்காலத்தில் வளநாடு என அழைக்கப்பட்டது. 

**தொண்டை நாட்டில் இருந்த கோட்டங்கள் பின்வறுமாறு;**

# ஆமூர் கோட்டம்
# இளங்காடு கோட்டம் 
# ஈக்காடு கோட்டம் 
# ஈத்தூர் கோட்டம் 
# ஊற்றுக்காடு கோட்டம்
# எயில் கோட்டம்
# கடிகை கோட்டம்
# காலியூர் கோட்டம்
# களத்தூர் கோட்டம்
# குன்றப்பத்திரம் கோட்டம்
# சிறுகரை கோட்டம்
# செங்காடு கோட்டம்
# செந்திருக்கை கோட்டம்
# செம்பூர் கோட்டம்
# தாமல் கோட்டம்
# படுவூர் கோட்டம்
# பல்குன்றம் கோட்டம்
# புழல் கோட்டம்
# புலியூர் கோட்டம்
# பேயூர் கோட்டம் 
# மணையில் கோட்டம்
# வெண்குன்றம் கோட்டம் 
# வேங்கடக் கோட்டம்
# வேலூர்க் கோட்டம் ஆகியனவாகும்.

## மேற்கோள்கள்

## இதனையும் காண்க
* தொண்டையர்

பகுப்பு:சங்ககால அகநாடுகள்
பகுப்பு:தொண்டையர்
பகுப்பு:சோழர்
பகுப்பு:தமிழ்நாடு மண்டலங்கள்
பகுப்பு:பல்லவர்
திசமகாராமை தமிழ் பிராமிச் சாசனம்

**திசமகாராமை தமிழ் பிராமிச் சாசனம்** என்பது *கறுப்பு, சிவப்பு மட்பாண்ட* தட்டையான தட்டங்களில் தமிழ் பிராமியில் பொறிக்கப்பட்ட இலங்கை திசமகாராமையில் அகழ்வில் கண்டுபிடிக்கப்பட்ட மட்பாண்டத்தைக் குறிக்கின்றது. இது சுமார் கி.மு 200 ஆண்டு காலத்திற்குரியது என அகழ்வினை மேற்கொண்ட செருமனிய அறிவியலாளர் குறிப்பிடுகின்றார். இச்சாசனம் பிராமி மற்றும் பெருங்கற்கால கிறுக்கல் குறியீடுகள் கலந்து காணப்படுகின்றது. தமிழ்நெட் அச்சாசனம் தவறவிடப்பட்டது அல்லது இழந்து போனது என அறிக்கையிட்டது. டெய்லி மிரர் உள்ளூர் தொல்பொருளாளர்கள் ஆய்விற்காக அதனைக் காணவில்லை எனக் குறிப்பிட்டது.

## உசாத்துணை

பகுப்பு:இலங்கைத் தொல்லியல்
பகுப்பு:தமிழ் பிராமிக் கல்வெட்டுகள்
பகுப்பு:இலங்கைக் கல்வெட்டுகள்
பதினோராடல்

**பதினோராடல்** என்பது தமிழ் கடவுள்கள் ஆடிய பதினொன்று வகையான நடனங்களைக் குறிப்பதாகும். தெய்வம் பல்வேறு உருவம் கொண்டு ஆடியதாகச் சில கதைத்திற ஆட்டங்கள் குறிப்பிடப்படுகின்றன. சிலப்பதிகாரம்  மாதவி இப்பதினோரு வகையான ஆட்டங்களில் சிறந்து விளங்கியதாகக் கூறுகிறது.

## தொகுப்புப் பட்டியல்

## அடிக்குறிப்புகள்

## மேலும் பார்க்க
*தமிழர் விளையாட்டுகள் (அண்மைய காலம்)
* மக்கள் ஆடல்கள்
* கூத்து

பகுப்பு:தமிழர் பண்பாடு
பகுப்பு:நடனம்
பகுப்பு:நடன வகைகள்
மலேசிய மக்கள் கட்சி

**மலேசிய மக்கள் கட்சி** (, ) என்பது மலேசியாவில் ஒரு ஜனநாயக, சமதர்ம அரசியல் கட்சியாகும். 1955 நவம்பர் மாதம் 11-ஆம் தேதி ***பார்த்தி ராக்யாட்*** (மலாய்:*Parti Ra'ayat*) எனும் பெயரில் தோற்றுவிக்கப்பட்டது.

மலேசியாவில் மிகப் பழமையான அரசியல் கட்சிகளில் இதுவும் ஒரு கட்சியாகக் கருதப்படுகின்றது. இந்தக் கட்சி, இரண்டாம் உலகப் போருக்கு முன்னர், பிரித்தானியர்களின் காலனித்துவ ஆட்சிக்கு எதிரான மலாய் இளைஞர் அணியின் பரம்பரை வரலாறுகளைக் கொண்ட கட்சியாகும்.

## தோற்றம்

மலேசிய மக்கள் கட்சியைத் தோற்றுவித்தவர் அகமட் போஸ்த்தமான் என்பவராகும். மலாய் இளைஞர் அணியின் இயக்கத்தில் , அகமட் போஸ்த்தமான் ஒரு செயல் திறனாளராக இருந்தார். மலாயாவில் ஜப்பானியர் ஆட்சி செய்த போது, அந்த அணியின் வழியாக உள்ளூராட்சிப் பிரிவுகளில் கூட்டுறவு இயக்கங்களைச் செயல்படுத்தி வந்தார்.

## மேற்கோள்கள்

பகுப்பு:மலேசிய அரசியல் கட்சிகள்
நடனகோபாலநாயகி சுவாமிகள்

**நடனகோபாலநாயகி சுவாமிகள்** (பிறப்பு:சனவரி 9, 1843 - இறப்பு: சனவரி 8, 1914) தந்தை பெயர் அரங்கய்யர், தாயார் இலட்சுமிபாய் இயற்பெயர் ராமபத்திரன் என்பதாகும். ”மதுரையின் ஜோதி” என்றும் ”சௌராஷ்ட்ர ஆழ்வார்” என்றும் போற்றப்படுபவர்.

## இறை ஞானம் தேடல்
ராமபத்ரன் தனது 9 அகவையில் வீட்டைத் துறந்து, திருப்பரங்குன்றம் மலையைச் சுற்றி வரும் பாதையில் முருகப் பெருமானின் சந்நிதிக்கு பின்புறம் உள்ள குக ஆஸ்ரமத்தில் 12 ஆண்டுகள் தவம் புரிந்தார்.

பின் பரமக்குடி சென்று நாகலிங்க அடிகளிடம் அட்டாங்க யோக ஸித்திகளை, பதினெட்டே நாட்களில் கைவரப் பெற்று, 'சதானந்த சித்தர்' எனும் திருப்பெயர் பெற்றார் ராமபத்ரன்.

பின் சதானந்தர் மதுரையிலிருந்து தனது சீடர்களுடன் ஆழ்வார்திருநகரியில் உள்ள நம்மாழ்வார் சந்நிதியில் மனம் கரைந்தார். அங்கே, வைணவ ஆச்சார்யரான வடபத்ர அரையரிடம் வைணவ தீட்சை பெற்று நடனகோபாலன் எனும் தாஸ்ய நாமம் ஏற்று, வைணவ நூல்களை கற்றார்.

பின் ஆழ்வார் திருநகரியிலிருந்து  ஸ்ரீவில்லிபுத்தூர் சென்ற நடனகோபால்ல்ருக்கு, ஆண்டாளின் நாயகி சொரூபமான பக்தி உணர்வும், கண்ணன் மீதான காதல் வேகமும் உள்ளத்தைக் கொள்ளை கொண்டது.
ஸ்ரீவில்லிபுத்தூரில் ஆண்டாளை தரிசித்த பிறகு, உள்ளத்தால் நாயகி பாவனை மேலிட பாடல்களைப் பாடிவந்த சுவாமிகள், முகத்தில் மஞ்சள்பூசி, சேலை உடுத்திக் கொண்டு தோற்றத்தாலும் நாயகியாகவே மாறினார்.

## நாயகி பாவம்
பின் திருவரங்கம் நாராயண ஜீயர், நடனகோலருக்கு 'நடனகோபால நாயகி' என பெயர் சூட்டி அருளினார். இதன் பிறகு, ஸ்ரீமந் நாராயணனை நாயகனாகவும், தன்னை நாயகியாகவும் பாவித்து, சுவாமிகள் பாடிய பாடல்களும் நாமாவளிகளும் பிரபலம் அடைந்தன.

சுவாமிகள் பெரும்பாலும் மதுரையிலேயே வசித்தார். வயிற்றுக்கு வேண்டிய உணவை உஞ்சவிருத்தி மூலம் பெற்றார். பிரம்மச்சரிய வாழ்க்கை வாழ்ந்தார். அவர் பாடிய தமிழ்ப் பாக்களாலும், சௌராஷ்டிரப் பாடல்கள்களாலும், அவரை ”வரகவி” எனும் புகழ் பெற்றுத் தந்தது.  அவருடைய பாடல்களில் அறவுரை, வைணவ தத்துவம், வைணவ பக்தி நெறி, நாயகனாகிய கண்ணனைப் பிரிந்து வாடும் நிலை ஆகியவை அதிகம் வெளிப்பட்டன. 
 
## மறைவு
வைகுண்ட ஏகாதசி, 8 சனவரி 1914, வியாழக்கிழமை, மதியம் 12 மணி; சுவாமிகள் மேலே நோக்கி, 'ஹரி அவ்டியோ' (ஹரி வந்துவிட்டார்) என்று உரக்கச் சொல்லியபடி முக்தி நிலை அடைந்தார்.

## சமாதி
நடனகோபாலநாயகியின் சமாதி, மதுரையில் இருந்து அழகர்கோவில் செல்லும் வழியில் சுமார் 10 கி.மீ தொலைவில் உள்ளது காதக் கிணறு எனுமிடத்தில்  அமைந்துள்ளது.

## மேற்கோள்கள்


## உசாத்துணை
* ”நமனை வென்ற நாயகி” (நூல்), நூலாசிரியர், முனைவர். தா. கு. சுப்பிரமணியன்

## வெளி இணைப்புகள்
* நடனகோபாலநாயகி சுவாமிகளின் அருளுரை
* சௌராட்டிரர் வரலாறு ஒலி வடிவில் கேட்க
* ஸ்ரீமான் நடனகோபாலநாயகி சுவாமிகளின் பாடல்கள்

பகுப்பு:வைணவ அடியார்கள்
பகுப்பு:1843 பிறப்புகள்
பகுப்பு:1914 இறப்புகள்
பகுப்பு:சௌராட்டிரர்
பகுப்பு:சௌராட்டிர அறிஞர்கள்
பகுப்பு:சௌராட்டிர நபர்கள்
பவளமலை

**பவளமலை** தென்வடலாக (தெற்கு வடக்கு நீளவாக்கில்) அமைந்துள்ள ஒரு மலைத்தொடர். பச்சைமலைத் தொடரின் கிழக்குமுனையுடன் இது இணைந்து தொடர்கிறது. இணையும் பகுதியில் மூலைக்காடு என்னும் பெயர் பெற்றுள்ளது. இதனை உள்ள ஊர்களில் குறிப்பிடத்தக்கவை செங்காட்டுப்பட்டி, கீரம்பூர், துறையூர் போன்றவை. பவளமலையின் தெற்கு-முனையில் குறிச்சிமலை உள்ளது. பவளமலையின் ஒரு சிறு பகுதி கிழக்கிலும் நீள்கிறது. இப் பகுதிமலையின் பெயர் கணவாய்-மலை. கணவாய்மலையின் வடபால் கணவாய், அம்மாப்பாளையம், லாடாபுரம் முதலான ஊர்கள் உள்ளன. 

பச்சைமலை, பவளமலைப் பகுதிகள் கிழக்குத் தொடர்ச்சி மலையின் பகுதியாகும். பச்சைமலை திருச்சி, சேலம் ஆகிய மாவட்டங்களைப் பிரிக்கும் எல்லைக்கோடு. அதுபோல, பவளமலை இன்றைய பாகுபாட்டில் உள்ள திருச்சி, பெரம்பலூர் ஆகிய மாவட்டங்களைப் பிரிக்கும் எல்லைக்கோடாகும்.

பச்சைமலையின் முகட்டு நிலப்பரப்பில் சின்ன-பழமலை, பெரிய-பழமலை என்னும் ஊர்கள் உள்ளன. இவ்வூர்களில் மலையாளிகள் என்னும் பழங்குடி மக்கள் வாழ்ந்துவருகின்றனர். 

பெரிய-பழமலையில் 'பழமலையான் கோயில்'எனப்படும் காட்டுத்தெய்வக் கோயில் ஒன்று உள்ளது. இதில் 8 அடி உயரம், 12 அடி நீளம் கொண்டதாய் ஒரே கல்லில் செதுக்கப்பட்ட வேங்கை உருவமும் நடப்பட்ட வேல்களும் உள்ளன. 12 அடி நீளம் கொண்ட அளவு காலடிக்கு 16 அடியாகும். அதனால் இதனை அங்குள்ள மக்கள் 'பதினாறடி வேங்கை' என வழங்குகின்றனர்.

இந்தச் செய்திகள் பவளமலையின் பழமையான பெயர் > பவழமலை > பழமலை என்பதை உணர்த்துகின்றன.

பகுப்பு:தமிழ்நாட்டில் உள்ள மலைகள்
பெர்சே 2.0

**பெர்சே பேரணி** என்பது மலேசியாவில் இருக்கும் எதிர்க்கட்சிகளும், அரசு சார்பு இல்லா பொதுவான அமைப்புகளும் இணைந்து, மலேசியாவின் தேர்தல் முறைமையைச் சீர்செய்ய வேண்டும் என்பதற்காக உருவாக்கிய ஒரு கூட்டுப் பேரணி ஆகும். பெர்சே பேரணி அமைப்பில், பெர்சே 2.0 என்பது இரண்டாவது பேரணி ஆகும்.

பெர்சே 2.0 பேரணி, 2007 ஆம் ஆண்டு நவம்பர் 10ஆம் திகதி மலேசியத் தலைநகர் கோலாலம்பூரில் நடைபெற்றது. அம்பிகா சீனிவாசன் பேரணிக்குத் தலைமை தாங்கினார். இந்தப் பேரணியில் அண்டிரூ சியூ, கா. ஆறுமுகம், பாருக் மூசா, மரியா சின், ஹாரிஸ் இப்ராஹிம், வோங் சின் ஹுவாட், ரிச்சர்ட் இயோ, சாயிட் காமாருடின் போன்றவர்கள் முக்கியப் பங்கு வகித்தனர்.

மலேசியாவின் புகழ்பெற்ற மலாய் தேசிய இலக்கியவாதிகளில் ஒருவரான சமாட் சாயிட் அவர்களும் இந்தப் பேரணியில் பங்கு பெற்றார். பல இலட்சம் மக்கள் பெர்சே 2.0 பேரணியில் கலந்து கொண்டனர். இனம், சமயம், மொழி பேதம் எதையும் பார்க்காமல் மலேசியர்கள் கலந்து கொண்டு தங்களின் ஆதரவுகளைத் தெரிவித்தனர்.

பகுப்பு:மலேசியாவில் அரசியல்
பகுப்பு:மலேசிய அமைப்புகள்
பகுப்பு:2007 நிகழ்வுகள்
புத்தூர் (மயிலாடுதுறை)

**புத்தூர்** இந்தியாவின் தமிழ்நாடு மாநிலத்தில் மயிலாடுதுறை மாவட்டத்தில் சீர்காழி வட்டத்தில் அமைந்துள்ள சிற்றூர் ஆகும். இது சீர்காழி-சிதம்பரம் வழித்தடத்தில் சீர்காழிக்கு அருகில் அமைந்துள்ளது.

## மேற்கோள்கள்

பகுப்பு:மயிலாடுதுறை மாவட்டத்திலுள்ள கிராமங்கள்
மதுரைக் கலம்பகம்

**மதுரைக் கலம்பகம்** தமிழ் சிற்றிலக்கிய வகைகளில் ஒன்றான கலம்பக வரிசையில் குமரகுருபரால் பாடப்பெற்ற நூலாகம். மதுரையினது கலம்பகம் என்று விரிந்து நின்று 
  பொருள்தருவதாக மதுரைக் கலம்பகம் என்று பெயரிடப்பட்டுள்ளது. கலம்பகம் என்பது பல வகை மலர்களால் இணைக்கப் பெற்ற மாலை போன்று பல வேறுபட்ட பாக்களாலும், பாவகைகளாலும் அமைந்திருக்கும்.

## மதுரை தோன்றிய வரலாறு
குலசேகரன் என்னும் பாண்டிய மன்னன் காட்டை அழித்து நகரத்தை உருவாக்க முனைந்த பூசனை செய்தபோது, சிவபெருமான் தன் சடைமுடிவில் வீற்றிருக்கும் சந்திரனில் இருந்து அமுதத்தைப் பெருகச்செய்து பெய்விக்க அவ்வமுதமானது நகர் முழுதும் பரவி மதுரமயமாகியது. மதுரை என்னும் பெயரையும் பெற்றது என்று மதுரை நகரம் தோன்றிய விதம் குறித்து இந்நூல் எடுத்தியம்புகிறது.

## நூல் அமைப்பு
இந்நூல் கடவுள் வாழ்த்து நீங்கலாக நூற்று இரண்டு பாடல்களை கொண்டதாகும். ஆசிரியர் சிறப்புப்பாயிரம் எனும் பாடலையும் உள்ளடக்கியது. மதுரை மீனாட்சி அம்மனுடன் எழுந்தருளியுள்ள சிவபெருமானின் பெருமைகளை இந்நூல் விளக்கம்தருகிறது. 

பகுப்பு:கலம்பகங்கள்
பகுப்பு:17 ஆம் நூற்றாண்டுத் தமிழ் நூல்கள்
பகுப்பு:சைவத் தமிழ் இலக்கியம்

## மேலும் காண்க
*கலம்பகம் (இலக்கியம்)
*சைவத் திருமுறைகள்

## மேற்கோள்கள்

## வெளி இணைப்புகள்
* தமிழாய்வு தளத்தில் மதுரைக் கலம்பகம்
நிருபமா ராவ்

**நிருபமா ராவ்** எனப் பரவலாக அறியப்படும் **நிருபமா மேனன் ராவ்**, இந்திய வெளியுறவுத் துறை அதிகாரி ஆவார். இவர் பெரு, சீனா, ஐக்கிய அமெரிக்கா ஆகிய நாடுகளுக்கு இந்தியத் தூதராகவும், இலங்கைக்கான உயர் ஆணையராகவும் பணியாற்றியவர். 2009 ஆம் ஆண்டு முதல் இரண்டு ஆண்டுகள் இந்தியாவின் வெளியுறவுத்துறைச் செயலராகப் பணியாற்றிய இவருக்கு, இந்தியாவில் இப்பதவியை வகித்த இரண்டாவது பெண் என்ற பெருமையும் உண்டு.

## இளம்பருவம்
இவர் கேரளாவின் மலப்புறத்தில் பிறந்தவர். இவருடைய தந்தையார் இராணுவத்தில் பணிபுரிந்தார். இதனால், பெங்களூர், புனே, லக்னோ, குன்னூர் போன்ற பல்வேறு இடங்களில் கல்வி பயின்றார். 1970ல், பெங்களூருவில் இருந்த மவுன்ட் கார்மல் கல்லூரியில், ஆங்கிலத்தில் இளங்கலைச் சிறப்புப் பட்டம் பெற்றார். பின்னர், அக்காலத்தில் மரத்வாடா பல்கலைக்கழகம் என அறியப்பட்ட மகாராட்டிரத்தில் இருந்த பல்கலைக்கழகத்தில் ஆங்கில இலக்கியத்தில் முதுகலைப் பட்டத்தையும் பெற்றார். 1973ல் அனைத்திந்தியக் குடிசார் சேவைகள் தேர்வில் முதல் இடம் பெற்றுச் சித்தியடைந்த இவர் இந்திய வெளியுறவுச் சேவையில் இணைந்தார்.

## குறிப்புகள்

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:இந்திய அரசு அதிகாரிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:கேரளப் பெண் எழுத்தாளர்கள்
க. துரைரத்தினசிங்கம்

**கதிர்காமத்தம்பி துரைரத்தினசிங்கம்** (*Kathirgamathamby Thurairetnasingam*, பிறப்பு: சனவரி 4, 1941 – மே 17, 2021) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.

## வாழ்க்கைக் குறிப்பு
திருகோணமலை மாவட்டம், மூதூர், சேனையூரைப் பிறப்பிடமாகக் கொண்ட இவர் சேனையூர் மெதடித்த மிசன் தமிழ்க் கலவன் பாடசாலை, மூதூர் புனித அந்தோனியார் பாடசாலை ஆகியவற்றில் கல்வி பயின்று பின்னர் மட்டக்களப்பு ஆசிரியப் பயிற்சிக் கலாசாலையில் ஆசிரியப் பயிற்சி பெற்றார். 1960 ஆம் ஆண்டு முதல் பல பாடசாலைகளில் பணியாற்றிய பின்னர் 1982 இல் சேனையூர் மத்திய கல்லூரியின் அதிபராகப் பதவி உயர்வு பெற்றார். 1998 இல் திருகோணமலை பிராந்தியக் கல்வித் திணைக்களத்தில் உதவிக் கல்விப் பணிப்பாளராக நியமிக்கப்பட்டு பின்னர் தம்பலகாமம் கோட்டக் கல்வி அதிகாரியாகப் பணியாற்றி இளைப்பாறினார்.

## அரசியலில்
துரைரத்தினசிங்கம் 2001 நாடாளுமன்றத் தேர்தலில் தமிழ்த் தேசியக் கூட்டமைப்பு (ததேகூ) சார்பாகப் திருகோணமலை தேர்தல் மாவட்டத்தில் போட்டியிட்டார். ததேகூ உறுப்பினர்களில் இரண்டாவதாக வந்து நாடாளுமன்றத்துக்குத் தெரிவாகவில்லை. ஆனாலும், ததேகூ தேசியப் பட்டியல் நாடாளுமன்ற உறுப்பினர் மு. சிவசிதம்பரம் மரணமடைந்ததைத் தொடர்ந்து அவருக்குப் பதிலாக 2002 சூன் மாதத்தில் நாடாளுமன்றத்துக்கு நியமிக்கப்பட்டார். திருகோணமலைத் தேர்தல் தொகுதியில் 2004 ஆம் ஆண்டில் போட்டியிட்டு வெற்றி பெற்றார். தனிப்பட்ட காரணங்களுக்காக 2010 தேர்தல்களில் இவர் போட்டியிடவில்லை.

துரைரத்தினசிங்கம் 2015 நாடாளுமன்றத் தேர்தலில் ததேகூ வேட்பாளராக திருகோணமலை மாவட்டத்தில் போட்டியிட்டு நாடாளுமன்றத்திற்குத் தெரிவாகவில்லை. இவர் பின்னர் தமிழ்த் தேசியக் கூட்டமைப்பின் தேசியப் பட்டியலில் நாடாளுமன்ற உறுப்பினராக நியமிக்கப்பட்டார்.

## தேர்தல் வரலாறு

## மறைவு
துரைரெட்ணசிங்கம் கோவிட்-19 பெருந்தொற்று காரணமாக 2021 மே 17 அன்று தனது 80-வது அகவையில் காலமானார்.

## மேற்கோள்கள்

பகுப்பு:1941 பிறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:2021 இறப்புகள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கை இந்துக்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:திருகோணமலை மாவட்ட நபர்கள்
பகுப்பு:இலங்கை அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:மூதூர் நபர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:கொரோனாவைரசுத் தொற்றினால் இறந்தவர்கள்
ராம்கி (நடிகர்)

**ராம்கி** ஓர் தமிழ்த் திரைப்பட நடிகர் ஆவார். இவர் நிலவே முகம் காட்டு, பாளையத்து அம்மன் ஸ்ரீ ராஜராஜேசுவரி, படைவீட்டு அம்மன், குற்றப்பத்திரிக்கை ஆகிய திரைப்படங்களில் நடித்துள்ளார். நிரோசா என்ற நடிகையைத் திருமணம் செய்து கொண்டார். இருவரும் பல படங்களில் இணைந்தே நடித்தனர்.

## வாழ்க்கைச் சுருக்கம்
செந்தூரப் பூவே
இணைந்த கைகள்
மருதுபாண்டி
வெள்ளையத்தேவன்
சின்னப்பூவே மெல்லப்பேசு
நிலவே முகம் காட்டு
கருப்பு ரோஜா
வனஜா கிரிஜா

## மேற்கோள்கள்

## வெளியிணைப்புகள்
*

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:இந்தியத் திரைப்பட நடிகர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:1962 பிறப்புகள்
அகவலோசை

ஆசிரியப்பாவிற்கான ஓசை **அகவலோசை**. அகவல் என்பது ஆசிரியப்பாவின் இன்னொரு பெயராகும்.

அகவலோசை மூன்று வகைப்படும்:

# ஏந்திசை அகவலோசை 
# தூங்கிசை அகவலோசை
# ஒழுகிசை அகவலோசை

## ஏந்திசை அகவலோசை
ஏந்திசை அகவலோசை எனப்படுவது நேரொன்று ஆசிரியத்தளைகளை (மா முன் நேர்) மட்டுமே கொண்டிருக்கும்.

## தூங்கிசை அகவலோசை
தூங்கிசை அகவலோசை எனப்படுவது  நிரையொன்று ஆசிரியத்தளைகளை (விளம் முன் நிரை) மட்டுமே கொண்டிருக்கும்.

## ஒழுகிசை அகவலோசை
ஒழுகிசை அகவலோசை எனப்படுவது இருவகை ஆசிரியத்தளைகளும் சேர்ந்து வரும் (நேரொன்று ஆசிரியத்தளை மற்றும் நிரையொன்று ஆசிரியத்தளை).

பகுப்பு:ஆசிரியப்பா
பகுப்பு:யாப்பிலக்கணம்
துள்ளலோசை

கலிப்பாவிற்கான ஓசை **துள்ளலோசை**. ஓடையில் ஓடும் நீர் கற்களிலும் பாறைகளிலும் மோதிக் கலிப்பது  போல ஓசை கொண்டுள்ள பா-நடை இது. 

துள்ளலோசை மூன்று வகைப்படும்:

**௧. ஏந்திசைத் துள்ளலோசை** 
:ஏந்திசைத் துள்ளலோசை எனப்படுவது கலித்தளைகள் (காய் முன் நிரை) மட்டும் கொண்டிருக்கும்.
**௨. அகவல் துள்ளலோசை**
:அகவல் துள்ளலோசை எனப்படுவது கலித்தளைகள் மற்றும் வெண்சீர் வெண்டளைகள் (காய் முன் நேர்) விரவி வரும்.
**௩. பிரிந்திசைத் துள்ளலோசை**
:பிரிந்திசைத்துள்ளலோசை எனப்படுவது பல தளைகளும் கலந்து வரக்கூடியது.
## அடிக்குறிப்பு

பகுப்பு:கலிப்பா
பகுப்பு:யாப்பிலக்கணம்
மரப்பல்லி

**மரப்பல்லி** (*Gecko*) என்பது உலகெங்கும் உள்ள மித வெப்பப் பகுதிகளில் காணப்படும் பல்லி ஆகும். இவை 1.6&nbsp;செமீ முதல் 60&nbsp;செமீ நீளம் வரை உள்ளன. இவற்றால் கண் சிமிட்ட இயலாது. இவற்றின் கருவிழித்திரைக்குள் இருளில் விரிவடையும் ஒரு நிலைத்த ஆடி உண்டு. இவை தமது நீளமான நாக்கைக் கொண்டு கண்ணைச் சுத்தம் செய்து தூசு விழாமல் பார்த்துக் கொள்கின்றன. இவற்றில் இரவாடும் இனங்களுக்கு மிகச் சிறப்பான கண் பார்வை உண்டு; மாந்தக் கண்களைக் காட்டிலும் 350 மடங்கு ஒளியுணர்வு கொண்டவை.

பல்லி வகைகளிலேயே மரப்பல்லிகள் எழுப்பும் ஒலி தனித்துவம் மிக்கது. மற்ற மரப்பல்லிகளுடன் உறவாட இந்த ஒலிகள் உதவுகின்றன. பல்லி வகைகளிலேயே மரப்பல்லிகள் தாம் கூடுதல் இனங்களைக் கொண்டுள்ளன. தோராயமாக உலகெங்கும் 1500 இனங்களைக் கொண்டுள்ளன. 

புதிய இலத்தீனிலும் ஆங்கிலத்திலும் உள்ள **gekko, gecko** என்ற சொற்கள், இந்தோனேசிய, மலாய் மொழிகளில் உள்ள **gēkoq** என்ற சொல்லில் இருந்து வருகிறது. இச்சொல், இப்பல்லிகள் எழுப்பும் ஒலியை ஒத்துள்ளன.

## சான்றுகள்

## மேலும் அறிய
* Forbes, Peter (4th Estate, London 2005) *The Gecko's Foot—Bio Inspiration: Engineered from Nature*  in H/B
* Zug, George. ''Speciation and Dispersal in a Low Diversity Taxon: The Slender Geckos'' Hemiphyllodactylus ''(Reptilia, Gekkonidae)''. Smithsonian Contributions to Zoology, no. 631. Washington, D.C.: Smithsonian Institution Scholarly Press, 2010.
* Gamble, T., E. Greenbaum, T.R. Jackman, A.P. Russell, and A.M. Bauer. 2012. Repeated origin and loss of adhesive toepads in geckos. PLoS ONE 7:e39429
## வெளி இணைப்புகள்

* Gecko Gallery and Information
* Gecko-Conservation 
* How Geckos Stick to Walls 
* Comprehensive Gecko Care Information
* Global gecko association site with pictures, caresheets, species list
* Gecko anatomy picture
* The Gecko's Foot
* Artificial Gecko feet for a Spiderman suit (BBC 2007-08-28)
* Gekkonidae 
* Gecko Time Online Gecko Magazine

பகுப்பு:ஊர்வன
மைத்ரேயன்

**மைத்ரேயன்** இந்திய மேலவையின் அதிமுக உறுப்பினர். இவர் தமிழ்நாட்டின் அதிமுக கட்சியின் சார்பாக மாநிலங்களவை உறுப்பினர் ஆனவர். இவரது பதவிக்காலம் 2013 ஜூலை மாதத்துடன் முடிகிறது

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
தூங்கலோசை

வஞ்சிப்பாவிற்கான ஓசை **தூங்கலோசை**. தூங்கல் என்னும் சொல் தொங்குதலைக் குறிக்கும்.  தொங்கும் ஊஞ்சலில் ஆடுவது போலத் தூங்கும்-ஓசையைத் தூங்கலோசை என்றனர். இது கலித்தளை கொண்டு நடக்கும் துள்ளலோசைக்கு எதிரான ஓசை.   

தூங்கலோசை மூன்று வகைப்படும்:

**௧. ஏந்திசைத் தூங்கலோசை** 
:ஏந்திசைத்தூங்கலோசை எனப்படுவது ஒன்றிய வஞ்சித்தளைகளை (கனி முன் நிரை) மட்டும் கொண்டிருக்கும்.
**௨. அகவல் தூங்கலோசை**
:அகவல் தூங்கலோசை எனப்படுவது ஒன்றாத வஞ்சித்தளைகளை (கனி முன் நேர்) மட்டும் கொண்டிருக்கும்.
**௩. பிரிந்திசைத் தூங்கலோசை**
:பிரிந்திசைத்தூங்கலோசை எனப்படுவது பல தளைகளும் கலந்து வரக்கூடியது.

## அடிக்குறிப்பு

பகுப்பு:வஞ்சிப்பா
பகுப்பு:யாப்பிலக்கணம்
விளைநிலம்

**விளைநிலம்** என்பது பயிர் விளைவிக்கக்கூடிய நிலமாகும். 2008 நிலவரப்படி, உலகின் மொத்த விளைநிலம் 13,805,153&nbsp;km² ஆகும்.

நீர்ப்பாசனம், காடழிப்பு, பாலைவனமாதல், பெருநகரங்களின் விரிவாக்கம் போன்ற மாந்தச் செயற்பாடுகள், தட்பவெப்ப மாறுபாடுகள் காரணாமாக, வட்டார அளவிலும் சரி, உலக அளவிலும் சரி விளைநிலங்களின் அளவு மாறிக் கொண்டே இருக்கிறது. ஆய்வாளர்கள் இந்த மாற்றங்களின் காரணமாக உணவு உற்பத்தியில் ஏற்படும் மாற்றங்களை ஆய்ந்து வருகிறார்கள்.

நிலவரலாற்றுக் காலத்தில் ஆறுகளும் கடல்களும் விட்டுச் சென்ற படுகைகள் உள்ள நிலங்களே நல்ல விளைச்சல் தரக்கூடிய நிலங்களாக உள்ளன. எனினும் நவீன உலகில், வெள்ளக்கட்டுப்பாடு உள்ள பகுதிகளில் முன்பு போல் ஆற்று வெள்ளம் பாய்ந்து வளமான மண்ணை விட்டுச் செல்வதில்லை.

## சான்றுகள்

பகுப்பு:வேளாண்மை
சைவ நெறி இலக்கியங்கள்

சிவபெருமானை முழுமுதற் கடவுளாக வழிபடும் சைவ சமயத்தினைப் பற்றிய இலக்கியங்கள் **சைவ நெறி இலக்கியங்களாகும்**. இவை சைவ நெறிப் பற்றியும், சிவபெருமான் பற்றியும் புகழ்ந்து பாடவும், சைவ நெறியை பரப்பவும் இயற்றப்பட்டன. பொ.ஊ. ஏழாம் நூற்றாண்டு முதல் 12-ஆம் நூற்றாண்டு வரையான காலங்களில் சிற்றிலக்கியம், பெருங்காப்பியம், சைவப் பனுவல்கள் என்று பல சைவ இலக்கியங்கள் இயற்றப்பட்டன. பொ.ஊ. 650 காலப்பகுதி தொடங்கி, 550 ஆண்டு காலம் தமிழ்மொழியைச் சைவ சமயமே ஆட்சி செய்தது என முனைவர் இரா.செல்வகணபதி குறிப்பிடுகிறார்.

ஔவையார், குமரகுருபரர், சிவப்பிரகாசர், உலகநாதர், நாயன்மார்கள், நால்வர் போன்றோர் சைவ சமயத்தின் பெரும் நூல்கள் இயற்றியவர்கள்.

## திருமுறை சார்ந்த நூல்கள்

பல்லவர் காலத்திலும், அதன் பிறகும் இயற்றப்பட்ட சைவ இலக்கியங்களின் தொகுப்பினை பன்னிரு திருமுறைகள் என்கிறோம். இந்த திருமுறையை அடிப்படையாகக் கொண்டு இயற்றப்பட்ட இலக்கிய நூல்கள் திருமுறை சார்ந்த நூல்களாக அறியப்படுகின்றன.

* பன்னிரு திருமுறைகள் 
* திருமுறைத் தொடர்
* திருத்தொண்டர் புராண சாரம்
* திருப்பதிக் கோவை
* திருப்பதிகக் கோவை
* திருமுறை கண்ட புராணம்
* சேக்கிழார் புராணம்
* திருத்தொண்டர் திருநாமக்கோவை

## சைவ சித்தாந்த நூல்கள்

எனும் வெண்பா மூலம் சைவ சிந்தாந்த நூல்கள் பதினான்கு என்பதை அறியலாம். 

* திருவுந்தியார்
* திருக்களிற்றுப்படியார்
* சிவஞான போதம் 
* சிவஞான சித்தியார்
* இருபா இருபது 
* உண்மை விளக்கம்
* சிவப்பிரகாசம் 
* உண்மைநெறி விளக்கம்
* திருவருட்பயன் 
* வினா வெண்பா
* போற்றிப் பஃறொடை
* கொடிக்கவி
* நெஞ்சு விடு தூது
* சங்கற்ப நிராகரணம்

## பிற சைவ சித்தாந்த நூல்கள்
* சித்தாந்த சாத்திரம் 
* சொக்கநாத வெண்பா 
* சொக்கநாத கலித்துறை
* சிவபோக சாரம் 
* முத்தி நிச்சயம் 
* சோடசகலாப் பிராத சட்கம்

## மொழிபெயர்ப்பு சைவ நூல்கள்
* சிவார்ச்சனா சந்திரிகை
* அரிகரதாரதம்மியம்
* பஞ்சரத்ன ஸ்லோகங்கள்
* சுருதி ஸுக்தி மாலை 
* சிவதத்துவ விவேகம் 
* சிவபர ஸ்லோகங்கள் 
* பரப்ரம்ம தச சுலோகீ 
* ஈச்வர குரு த்யானங்கள்

## தல புராணங்கள்
* திருவிளையாடற் புராணம் 
* மதுரைக் கலம்பகம் 
* மதுரைக் கோவை 
* மதுரை மாலை 
* காஞ்சிப் புராணம் 
* கச்சி ஆனந்த ருத்ரேசர் பதிகம் 
* கச்சித் திருவேகம்பர் ஆனந்தக் களிப்பு
* சிதம்பர மும்மணிக் கோவை 
* திருவாரூர் நான்மணி மாலை
* சிதம்பர செய்யுட் கோவை
* காசிக் கலம்பகம் 
* திருக்குற்றாலக் குறவஞ்சி
* பிரபந்தத்திரட்டு 
* இரட்டைமணி மாலை 

## வீரசைவ நூல்கள்
* சித்தாந்த சிகாமணி 
* பிரபுலிங்க லீலை 
* ஏசு மத நிராகரணம் 
* இட்டலிங்க அபிடேகமாலை 
* கைத்தல மாலை 
* குறுங்கழி நெடில் 
* நெடுங்கழி நெடில்
* நிரஞ்சன மாலை 
* பழமலை அந்தாதி
* பிக்ஷாடன நவமணி மாலை 
* சிவநாம மகிமை 
* வேதாந்த சூடாமணி 
* திருத்தொண்டர்மாலை
* ஊத்துக்காடு வேங்கடசுப்பையரின் ஸப்த ரத்னம்

## பொது சைவ நூல்கள்
* கந்த புராணம் 
* முத்துத்தாண்டவர் பாடல்கள் 
* நீலகண்டசிவன் பாடல்கள் 
* நடராசபத்து

## மேலும் காண்க
*சிவன்
*சைவ சமயம்

## மேற்கோள்கள்

## வெளி இணைப்புகள்

1. சைவ இலக்கியங்களின் தொகுப்பு 

பகுப்பு:சைவ சமய இலக்கியம்
பகுப்பு:இலக்கிய வரலாறு
திருத்தொண்டர்மாலை

தி்ருத்தொண்டர்மாலை குமார பாரதியாரால் இயற்றப்பட்ட சைவ நெறி இலக்கிய நூலாகும். சிவபெருமான் வழங்கிய வேதங்கள் வடமொழியில் இருந்தமையால் திருவள்ளுவ நாயனார் குறட்பா வடிவில் அந்த வேதத்தினைத் தந்ததாகவும், அவ்வேதத்தின் உண்மையை உணர்ந்து வாழ்ந்து காட்டிய நாயன்மார்களின் வாழ்வியலைச் சித்தரிக்கும் எண்ணத்துடன் குமாரபாரதியார் இந்த நூலை இயற்றியுள்ளதாகவும் அ.முத்துசாமி பிள்ளை அவர்கள் நூல் முகவுரையில் குறிப்பிடுகிறார். 

## நூல் அமைப்பு

பாயிரம் தவிர்த்து இந்நூல் நூறு பாடல்களை கொண்டதாகும். தில்லைவாழந்தணர், திருநீலகண்டநாயனார், இயற்பகை நாயனார் என அனைத்து நாயன்மார்களின் வாழ்வியல் ஒழுக்கங்களை திருக்குறளோடு ஒப்புமை செய்து இந்த பாடல்கள் அமைந்துள்ளன.

## திருக்குறள் உரை நூல்

உ.வே. சாமிநாத ஐயரின் கொள்கைப்படி திருக்குறளுக்கு ஒரு கதையோ, வரலாறோ உதாரணம் காட்டி இயற்றப்படும் பாடல்கள் "திருக்குறள் உரை நூல்களாகும்". அவ்வகையில் திருத்தொண்டர் மாலையும் திருக்குறளின் உரைநூலாகும். இதில் அறுபத்து மூவரான நாயன்மார்களின் வாழ்வியலைச் சுட்டி காண்பித்து குறளுக்கு விளக்கம் தருகிறார் குமார பாரதியார். மேலும் சில திருக்குறள் உரைநூல்கள் சினேந்திர வெண்பா, திருமலை வெண்பா, முதுமொழி மேல்வைப்பு, திருப்புல்லாணி மாலை, வள்ளுவர் நேரிசை, முருகேசர் முதுநெறி வெண்பா, திருக்குறட் குமரேச வெண்பா போன்றவை.

## மேலும் காண்க
*சைவ நெறி இலக்கியங்கள்
*சைவ சமயம்

## மேற்கோள்கள்

## வெளி இணைப்புகள்

பகுப்பு:சைவத் தமிழ் இலக்கியம்
ஈத்தாமொழி

**ஈத்தாமொழி**, இந்தியாவின் தமிழ்நாடு மாநிலம் கன்னியாகுமரி மாவட்டத்தில், அகஸ்தீஸ்வரம் தாலுகா, ராஜாக்கமங்கலம் ஊராட்சியில் அமைந்துள்ள ஓர் ஊர் ஆகும்.

ஈத்தாமொழி கடற்கரை கிராமங்களை கொண்ட ஊர்களுக்கு அருகில் அமைந்த ஊராகும். இங்கு விளையும் தேங்காய்களுக்கு புவிசார் குறியீடு சிறப்பு கொண்டதாகும்.

அமச்சியார்கோயில் ஊரில் உள்ள ஸ்ரீதேவி அழகிய நாயகி அம்மன் கோயில் மிகவும் பழமையான பத்திரகாளி அம்மன் கோயில் ஆகும்.

## வங்கிகள்
* இந்தியன் ஓவர்சீஸ் வங்கி
* **கார்ப்பரேஷன் வங்கி.**
* **கூட்டுறவு சங்க வங்கி.**
## மேற்கோள்கள்

பகுப்பு:கன்னியாகுமரி மாவட்டத்திலுள்ள கிராமங்கள்
நல்ல கள்வன்

**நல்ல கள்வன்** (*Penitent thief*) அல்லது **மனம் மாறிய கள்வன்** என்பவர் லூக்கா நற்செய்தியில் பெயர் குறிப்பிடப்படாமல், சிலுவையில் இயேசு கிறித்துவின் இரு பக்கத்திலும் அறையப்பட்ட கள்வர்களுள் ஒருவராவார். பாரம்பரியப்படி இவரின் பெயர் *புனித  தீஸ்மாஸ்* ஆகும். இவர் சிலுவையில் தன் பாவங்களுக்காக மனம் வருந்தி இயேசுவிடம் மன்னிப்பு பெற்று விண்ணகம் சென்றார் என்பது விவிலிய அடிப்படையில் கிறித்தவ நம்பிக்கை ஆகும்.

## விவிலியத்தில்
இயேசுவோடு அவரின் வலப்புறம் ஒருவனும் இடப்புறம் ஒருவனுமாக இரு கள்வர்களை சிலுவைகளில் அறைந்தார்கள் என விவிலியம் கூறுகின்றது. (, , , ),

இந்நிகழ்வை மாற்கு, ஏசாயா இல் உள்ள மறைநூல் வாக்கு நிறைவேறியதாக கூறுகின்றார். மத்தேயு இரண்டு கள்வர்களுமே இயேசுவை பழித்துரைத்ததாக கூறுகின்றார் (). ஆயினும் லூக்கா பின்வருமாறு இன்நிகழ்வை விவரிக்கின்றார்:


39 சிலுவையில் தொங்கிக்கொண்டிருந்த குற்றவாளிகளுள் ஒருவன், 'நீ மெசியாதானே! உன்னையும் எங்களையும் காப்பாற்று' என்று அவரைப் பழித்துரைத்தான்.
40 ஆனால் மற்றவன் அவனைக் கடிந்து கொண்டு, ' கடவுளுக்கு நீ அஞ்சுவதில்லையா? நீயும் அதே தீர்ப்புக்குத்தானே உள்ளாகி இருக்கிறாய்.
41 நாம் தண்டிக்கப்படுவது முறையே. நம் செயல்களுக்கேற்ற தண்டனையை நாம் பெறுகிறோம். இவர் ஒரு குற்றமும் செய்யவில்லையே! ' என்று பதிலுரைத்தான்.
42 பின்பு அவன், ' இயேசுவே, நீர் ஆட்சியுரிமை பெற்று வரும்போது என்னை நினைவிற்கொள்ளும் ' என்றான்.
43 அதற்கு இயேசு அவனிடம், ' நீர் இன்று என்னோடு பேரின்ப வீட்டில் இருப்பீர் என உறுதியாக உமக்குச் சொல்கிறேன் ' என்றார். 



## மேற்கோள்கள்

பகுப்பு:கிறித்தவப் புனிதர்கள்
பகுப்பு:திருமுறை நற்செய்திகளில் வரும் நபர்கள்
பகுப்பு:லூக்கா நற்செய்தி